Diari Oficial de la Generalitat Valenciana


Sumari del DOGV 4875, del 03-11-2004 (2004/11290)

DECRET 243/2004, de 29 d'octubre, del Consell de la Generalitat, pel qual es modifica l'article 3 del Decret 200/2002, de 10 de desembre, del Consell de la Generalitat, pel qual es va crear la Comissió Interdepartamental per a l'Estratègia de Desenvolupament Sostenible de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2004/10/29/243/dof/vci/html**

### Dades del document

Número de DOGV
:   4875

Data del DOGV
:   03-11-2004

Secció del DOGV
:   I. DISPOSICIONS GENERALS

Número del document
:   2004/11772


Data del document
:   29-10-2004

Organisme emissor
:   Conselleria de Territori i Habitatge

Tipus de document
:   Decret

Anàlisi jurídica

 Descriptors 

:   * legislació
    * desenvolupament sostenible
    * organització administrativa

DECRET 243/2004, de 29 d'octubre, del Consell de la Generalitat, pel qual es modifica l'article 3 del Decret 200/2002, de 10 de desembre, del Consell de la Generalitat, pel qual es va crear la Comissió Interdepartamental per a l'Estratègia de Desenvolupament Sostenible de la Generalitat. [2004/F11115]
  
La Comissió Interdepartamental per a l'Estratègia de Desenvolupament Sostenible de la Generalitat, òrgan col·legiat adscrit a la Comissió Delegada del Govern per al Desenvolupament Sostenible de la Comunitat Valenciana, va ser creada pel Decret 200/2002, de 10 de desembre, del Consell de la Generalitat, a fi d'elaborar una estratègia a llarg termini que oriente les accions del Consell de la Generalitat sota els principis de desenvolupament sostenible.
  
Com a conseqüència de la nova organització de l'administració de la Generalitat establida pel Decret 131/2004, de 27 d'agost, del Consell de la Generalitat, pel qual es va determinar el nombre i la denominació de les conselleries amb competències executives en què s'organitza l'administració de la Generalitat, i es van crear les conselleries d'Empresa, Universitat i Ciència i de Turisme, s'ha modificat la composició de l'esmentada comissió delegada i de la mateixa manera, resulta necessària la modificació de la Comissió Interdepartamental per a adaptar-la a l'esmentada organització.
  
Per aquesta raó i de conformitat amb el que preveu l'article 31 de la Llei de Govern Valencià, a proposta del conseller de Territori i Habitatge i amb la deliberació prèvia del Consell de la Generalitat, en la reunió del dia 29 d'octubre de 2004,
  
DECRETE
  
Article únic
  
Es modifica l'article 3 del Decret 200/2002, de 10 de desembre, del Consell de la Generalitat, que queda redactat de la manera següent:
  
«Article 3. La Comissió Interdepartamental estarà composta pels membres següents:
  
a) El president, que serà el titular de la Conselleria de Territori i Habitatge o de la conselleria que tinga assignades les competències de medi ambient. El president podrà delegar en qualsevol dels vocals que componen aquesta comissió.
  
b) Els vocals, que seran els titulars dels departaments següents:
  
- Secretaria Autonòmica d'Economia i Pressupostos.
  
- Secretaria Autonòmica d'Ocupació.
  
- Secretaria Autonòmica d'Infraestructures.
  
- Secretaria Autonòmica de Telecomunicacions i Societat de la Informació.
  
- Secretaria Autonòmica d'Empresa.
  
- Secretaria Autonòmica d'Universitat, Ciència i Tecnologia.
  
- Secretaria Autonòmica d'Agricultura i Relacions Agràries amb la Unió Europea.
  
- Secretaria Autonòmica de Territori i Medi Ambient.
  
- Secretaria Autonòmica de Prestacions Sociosanitàries.
  
- Secretaria Autonòmica de Turisme.
  
- Sotssecretaria de la Conselleria d'Economia, Hisenda i Ocupació.
  
- Sotssecretaria de la Conselleria de Territori i Habitatge.
  
- Direcció General de Coordinació.
  
- Direcció General de Cooperació al Desenvolupament i Relacions Externes.
  
- Direcció General d'Economia.
  
- Direcció General de Coordinació de Projectes.
  
- Direcció General d'Investigació i Transferència Tecnològica.
  
- Direcció General de Planificació i Ordenació Territorial.
  
- Direcció General de Gestió del Medi Natural.
  
- Direcció General de Qualitat Ambiental.
  
- Direcció General d'Immigració.
  
Per raó dels assumptes que s'hagen de tractar es podrà ampliar el nombre de vocals, sense necessitat que aquests tinguen el rang anteriorment requerit.
  
c) El secretari, que actuarà amb veu però sense vot, serà designat pel conseller de Territori i Habitatge entre el personal de la Conselleria de Territori i Habitatge.
  
d) La secretaria administrativa, que serà exercida per l'Àrea del Gabinet de Coordinació Interdepartamental, de la Direcció General de Relacions amb les Corts i Secretariat del Govern.»
  
DISPOSICIÓ FINAL
  
El present decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 29 d'octubre de 2004
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,


Còpia Permalink ELI